Ir-Regolament tal-Kunsill (KE) Nru 2324/2003
tas-17 ta’ Diċembru 2003
li jemenda Regolament (KE) Nru 1037/2001 li jawtorizza l-offerta u t-tqassim għall-konsum uman ta’ ċertu inbid impurtat li seta’ għadda minn proċessi oenoloġiċi mhux prevvisti fir-Regolament (KE) Nru 1493/1999
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizazzjoni komuni tas-suq fl-inbid [1], u b’mod partikolari l-Artikolu 45(2) tiegħu,
Wara li kkunsidra l-proposta tal-Kummissjoni,
Billi:
(1) Bid-deroga mil-Artikolu 45(1) tar-Regolament (KE) Nru 1493/1999, Regolament (KE) Nru 1037/2001 [2] jawtorizza l-importazzjoni fil-Komunità ta’ l-Inbid li jkun għadda minn ċerti proċessi oenoloġiċi mhux previsti fir-regoli tal-Komunità. Dak il-permess jiskadi fil-31 ta’ Diċembru 2003 meta tikkonsidra il-proċessi oenoloġiċi msejħa fil-paragrafu 1(b) ta’ l-Anness tar-Regolament (KE) Nru 1037/2001.
(2) Billi n-negozzjati bilaterali li għaddejjin ma’ l-Istati Uniti ta’ l-Amerika ma jkunux intemmu qabel l-aħħar tas-sena, biex ma jinħoloqx qsim fil-kummerċ, għandhom isiru dispożizzjonijiet biex titħalla l-awtorità għall-proċessi oenoloġiċi Amerikana msejħa fil-paragrafu 1(b) ta’ l-Anness tar-Regolament (KE) Nru 1037/2001 sad-dħul fis-seħħ tal-ftehim li jintlaħaq minn dawk in-negozjati, imma qabel il-31 ta’ Diċembru 2005.
(3) Ir-Regolament (KE) Nru 1037/2001 għandu jiġi emendat kif jixraq,
ADOTTA DAN IR-REGOLAMENT:
L- Artikolu 1
Fit-tieni sotto-paragrafu ta’ l-Artikolu 1(1) tar-Regolament (KE) Nru 1037/2001, id-data "31 ta’ Diċembru 2003" għandha tkun mibdula bid-data "31 ta’ Diċembru 2005".
L- Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali tal-Komunità Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta’ Diċembru 2003.